Che Puan Sofie Louise Johansson Petra

Yang Teramat Mulia Che Puan Mahkota Kelantan Che Puan Sofie Louise Johansson Petra (Jawi: ; dilahirkan pada  di Mjölby, Östergötland, Sweden) merupakan isteri kepada Yang Teramat Mulia Tengku Mahkota Kelantan Tengku Muhammad Fa-iz Petra ibni Almarhum Sultan Ismail Petra.

Kehidupan peribadi 
Che Puan Sofie Louise Johansson Petra membesar di Mantorp, Mjölby, bandar yang terletak di utara Sweden dan aktif menyertai pelbagai aktiviti kemasyarakatan sejak di bangku sekolah lagi.

Baginda mempunyai kelulusan pendidikan dalam Bahasa Inggeris dan Sosiologi serta turut dikenali oleh rakan-rakannya sebagai seorang yang baik hati, kelakar dan begitu menggemari makanan cina.

Baginda juga telah berkenan untuk melanjutkan pengajian di Universiti Malaysia Kelantan dengan mengambil jurusan Bahasa Melayu dan Pengajian Islam.

Baginda juga merupakan Yang Dipertua Persatuan Pandu Puteri Malaysia Cawangan Kelantan.

Perkahwinan dan anakanda 
Pada 19 April 2019, YTM Dr. Tengku Muhammad Fa-iz Petra dan YTM Che Puan Sofie Louise Johansson Petra direstui untuk berkahwin di Istana Balai Besar. Perkahwinan baginda berdua telah disempurnakan oleh Ketua Hakim Syarie Negeri Kelantan, Yang Arif Dato' Aria D'Raja Dato' Daud Muhammad.

Pasangan diraja ini telah dikurniakan anakanda pertama dan putera sulung diberi nama Tengku Muhammad Johan Petra yang diputerakan pada 17 Julai 2023.

Gelaran diraja 
Che Puan Sofie Louise Johansson Petra dikurniakan pangkat kemuliaan dengan gelaran Yang Teramat Mulia Che Puan Mahkota Kelantan oleh kekanda iparnya KDYMM Sultan Kelantan, Sultan Muhammad V pada 2 Ogos 2022.

Keluarga dan Kerabat
Che Puan Sofie Louise Johansson Petra berkahwin dengan Tengku Muhammad Fa-iz Petra ibni Almarhum Sultan Ismail Petra pada 19 April 2019. Pasangan diraja ini dikurniakan dengan seorang putera.

Panggilan dan gelaran 

 6 Jun 1986 - 18 April 2019 : Cik Sofie Louise Johansson 
 19 April 2019 - 2 Ogos 2022 : Yang Berbahagia Che Puan Sofie Louise Johansson
 2 Ogos 2022 - kini : Yang Teramat Mulia Che Puan Sofie Louise Johansson Petra, Che Puan Mahkota Kelantan

Penghargaan 
Che Puan Sofie Louise Johansson Petra telah dianugerahkan:

Penghargaan Kelantan 
 :
  Darjah Seri Paduka Mahkota Kelantan Yang Amat Mulia (SPMK) atau Al-Muhammadi I (Bintang Al-Muhammadi) - Dato' (2022)

Nama penuh Che Puan Sofie Louise Johansson Petra berserta gelaran rasmi ialah:

Yang Teramat Mulia Che Puan Sofie Louise Johansson Petra, SPMK, Che Puan Mahkota Kelantan

Rujukan
Orang Malaysia berketurunan Sweden
Muslim Sweden
Muslim Malaysia
Pemeluk Islam